**Mór Városi Önkormányzat Képviselő-testületének**

**2/2025. (I.23.) határozata**

**pedagógus béremeléshez szükséges forrás biztosítása tárgyában**

1. Mór Városi Önkormányzat Képviselő-testülete az előterjesztésben kifejtettek alapján egyetért azzal, hogy az általa (és a részvételével működő társulás által) fenntartott intézményekben foglalkoztatott pedagógusok 2025. január 1-jétől 21,2 %-os, illetve Pedagógus I. fokozat esetén 21,4%-os illetményemelésben részesüljenek.

2. A Képviselő-testület kötelezettséget vállal arra, hogy a 2025. évi tanárbéremelésről és az ahhoz nyújtott központi költségvetési támogatásról szóló 453/2024.(XII.30.) Korm. rendelet 3. § (3) bekezdésében a Pedagógus II. esetén meghatározott legalább 19%-os, valamint a Mesterpedagógus fokozat esetén meghatározott legalább 13,8%-os illetménynövekedés 21,2%-ra történő kiegészítéséhez szükséges bruttó 7 006 506 Ft forrást a 2025. évi költségvetésében betervezi.

3. A Képviselő-testület felkéri a jegyzőt, hogy a kinevezési okmányok jelen határozatban foglaltak szerint történő elkészítéséről és átadásáról a Humánügyi Iroda útján gondoskodjon.

Határidő: azonnal

Felelős: jegyző (Humánügyi Iroda)

 Fenyves Péter Dr. Taba Nikoletta

 polgármester jegyző